《赠镇抚田无禽》
明代·陶安

铁马牙旗将帅才，捷书频到凤凰台。阵云护垒军容整，塞月窥凰旅梦回。

横槊赋诗江海静，举觞酌客菊梅开。囊书读罢凭高阁，溪嶂秋清紫雁来。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。